דניאל עמרם

דניאל עמרם (נולד ב-13 באוגוסט 1997) הוא עיתונאי, אושיית רשת ופעיל חברתי ישראלי.

== ביוגרפיה ==
עמרם נולד למשפחה חרדית-ליטאית וגדל בבני ברק, והוא בן חמישי מתוך תשעה. למד בישיבת אורחות תורה.

בגיל 17 יצא בשאלה. הוא תיעד את תחושותיו בנושא בפוסטים בפייסבוק, ואף פרסם סרטון בו הוא נראה שורף תפילין. לאחר פרסום הסרטון קיבל עמרם ביקורת רבה ואיומים, בעקבותיהם עבר להתגורר בארצות הברית. בשלב מאוחר יותר פרסם התנצלות על שריפת התפילין.

לאחר המעבר התגורר בפלורידה ולאחר מכן בניו יורק, ובמשך תקופה היה חסר בית.

== חשיפות ברשת ==
עמרם פועל ברשתות החברתיות,<ref></ref> בהן התבלט בסרטוני דוקסינג רבים, בהם הוא חושף את זהותם של אנשים שצולמו מתקיפים, מטרידים, מתחזים או גונבים. הוא מצליח לחשוף את הזהויות בעזרת עוקביו ששולחים לו מידע, חיפוש ברשת, ועוד. בחשבון הטוויטר שלו הוא מגדיר את פעולתו: "אנחנו קהילה שמונעת אלימות באופן אקטיבי, זה הוכח כמועיל, חשיפת השמות והתמונות שלהם ברשת מייצרים הרתעה! נקודה! זה לא המצאה של ישראל זה קיים במדינות רבות בעולם."

עמרם טוען כי הוא בעל תעודת עיתונאי בארצות הברית. עקב כך שהוא פועל בישראל ובארצות הברית, לעיתים הוא חושף פרטים שבישראל חלים עליהם מגבלות צו איסור פרסום.

ב-13 במרץ 2022 נשלח לעמרם מכתב התראה בטרם הגשת תביעה בגין לשון הרע על ידי אושיית הרשת דנית גרינברג.<ref></ref> 

באוקטובר 2022 חשף פרטים לגבי המקרה של יואל לנגהל, נער ישראלי בן קהילת בני המנשה מהודו שבני נוער רצחו בלינץ'.<ref></ref>

במרץ 2023 חשף עמרם מורות בבית ספר, שפתחו קבוצת וואטסאפ בשם "טיול שנתי שחורות", בו הן ריכלו וצחקו על בנות ממוצא אתיופי בבית הספר שלהן.<ref></ref>

ביולי 2023 עמרם הביא לידיעת הציבור תופעה של צעירים התוקפים עובדים זרים על אופניים בדרכם חזרה מהעבודה, המידע הועבר למשטרה, בוצעו מעצרים והתופעה נפסקה כליל.<ref></ref><ref></ref>
באותו חודש פרסם סדרת תחקירים בת ארבעה חלקים על כוכבת הרשת החרדית ליבי נחימובסקי. כתגובה לתחקיר יצא פרק של התוכנית חשיפה, בו ניתן לנחימובסקי להציג את גרסתה. בהמשך סדרת התחקירים הוסרה.

עוד באותו החודש פרסם דניאל עמרם את גרסתו של הנוסע החרדי שביקש מכתבת ערוץ 13, נריה קראוס, לעבור מקום במטוס, שטען שהבקשה הייתה כי רצה לשבת ליד חבר. הפרשה זכתה לסיקור נרחב במגזר החרדי. קראוס הגיבה לדברים ועמדה על טענתה שהבקשה הייתה בגלל היותה אשה ופרסמה סרטון שבו דייל התנצל בפניה על התקרית.

בספטמבר 2023 עמרם חשף לציבור תופעה של תקיפת חברים בקהילת הלהט"ב בהפגנות, בעקבות התיעודים נעצרו המעורבים בפרשה.<ref></ref><ref></ref>

באוקטובר 2023 הגיעה לעמרם פנייה מדייר הטוען שבעל הדירה מבקש מהורים של הדיירת החטופה ענבר הימן לשלם או לפנות את הדירה, בעקבות הפרסום קבוצת הכדורגל מכבי חיפה החליטה שהיא תממן את הדירה של ענבר לשנה.<ref></ref>

בחודש נובמבר באותה שנה חשף עמרם את כאן 11 ו"ניקו אוסטרוגה" אדם שהזדהה בתור נפגע מסיבת ה"נובה" וטען ש-29 מחבריו נהרגו במסיבה, לאחר בירור מקיף של עמרם התברר שלא שהה במסיבה כלל, כאן 11 שחשפו את סיפורו לראשונה פרסמו התנצלות.<ref></ref>

בינואר 2024 פורסם סרטון בו נראה אדם תוקף את העיתונאי חיים לוינסון ושובר את משקפיו באצטדיון טדי בעת משחק כדורגל.<ref></ref> עמרם גילה תוך מספר שעות את זהותו של התוקף שהתגלה כשוטר סמוי, שעקב כך נחשף. לטענת עמרם הוא בעל רקע פלילי בעברו.<ref></ref>

בפברואר 2024 פורסם סרטון עם כותרת טייס לשעבר בו מופיע אדם המפרט תאוריית קונספירציה על בגידה בתוך חיל האוויר ב-7 באוקטובר. עמרם חשף כי המופיע בסרטון אינו טייס ופרסם את הסרטון בצורה אנונימית. התברר כי האדם פרסם סרטון בחשבונו שאינו אנונימי, בפנים גלויות, ללא הכותרת ומעולם לא טען שהוא טייס. הכותרת הוספה בשגגה ברשת לא על-ידו<ref></ref>.

לאחר שעמרם פרסם תחקיר בעניין אליהו יוסיאן הוציא בית משפט השלום בנוף הגליל צו איסור פרסום על חלקו השני של התחקיר.

== ערוצים ועוקבים ==
נכון לאוגוסט 2024 לעמרם ערוץ טלגרם עם 415 אלף מנויים, ערוץ טוויטר (X) עם 58 אלף עוקבים, 2 ערוצי יוטיוב עם כ-100 אלף עוקבים יחדיו, ואינסטגרם עם 131 אלף עוקבים. כמו כן מפעיל עמרם ערוץ בטיקטוק. העמוד מונה כ-313 אלף עוקבים.<ref></ref>בטיקטוק שבר שיא ישראלי כשהתגית #דניאלעמרם צברה יותר מ-220 מיליון צפיות.<ref></ref>

== קישורים חיצוניים ==
* 
* 
* 
* 
* 
* 

== הערות שוליים ==

קטגוריה:פעילי אינטרנט ישראלים
קטגוריה:פעילים חברתיים ישראלים
קטגוריה:ישראלים שנולדו ב-1997